
RAPORT de SPECIALITATE,


privind aprobarea declanşării procedurii de expropriere a imobilelor, proprietate privată,  afectate de coridorul de expropriere aferent lucrării de utilitate publică de interes local, la obiectivul de investiţii „Construire Pod peste Bega – str. Jiul  “

	Direcţia Generală Drumuri, Poduri, Parcaje și Rețele de Utilități prin Biroul Drumuri, Poduri și Parcaje are cuprins în programul de dezvoltare aferent anului 2020 obiectivul de investiţii ,,Construire Pod peste Bega – str. Jiul”. 

Municipiul Timișoara este străbătut, de la est la vest, de Canalul Bega și calea ferată. Aceste două bariere generează numeroase puncte de conflict în trafic din cauza numărului mic de treceri raportat la gradul ridicat al traficului, traversarea orașului dinspre nord spre sud și invers, în orele de vârf, fiind greoaie și necesitând timp îndelungat.

Un punct prioritar în programul de modernizare al municipiului îl constituie asigurarea legăturii în zona de nord a orașului, respectiv între strazile Jiul și Splaiul Tudor Vladimirescu peste râul Bega.

Având în vedere modernizarea pasajului CF strada Jiul - Calea Circumvalațiunii, este necesară dezvoltarea tramei stradale a municipiului prin asigurarea conectivității între malul sudic și nordic al Canalului Bega. În zona respectivă acest lucru se poate face prin realizarea unui pod ce va asigura continuitatea străzii Jiul până la Splaiul Tudor Vladimirescu, supratraversând râul Bega la cca. 200 de metri aval de Podul de Fier situat pe strada Andrei Mureșanu și la cca. 320 de metri amonte de Podul Traian creând astfel o rută alternativă și diminuând traficul rutier din centrul orașului.

Avand in vedere Hotărârea nr. 845 / 20.12.2018 modificata prin HCL220/04.06.2020 , prin care s-a aprobat Studiul de fezabilitate  ( şi indicatorii tehnico-economici ) pentru obiectivul de investiţii „Construire Pod peste Bega – str. Jiul  ,,  din municipiul Timișoara ”,  (Procesul-verbal de recepţie nr. 1189/2020 al O.C.P.I Timiș, privind avizarea şi recepţia Documentaţiei, plan topografic aferent coridorului de expropriere stabilit în baza variantei finale a studiului de fezabilitate pentru obiectivul de investiţii „Construire Pod peste Bega – str. Jiul  ,, din municipiul Timișoara ).

Având în vedere Raportul de evaluare nr.4.078 intocmit de SC Fidox SRL in anul 2020 , care constituie Anexa nr.3, la Proiectul de hotărâre ;

Având în vedere documentația topo-cadastrală întocmită de S.C. BLACK LIGHT S.R.L.

 Având în vedere cele menţionate mai sus, înaintăm, spre dezbaterea și aprobarea Consiliului Local al Municipiului Timişoara, proiectul de hotărâre, privind aprobarea declanşării procedurii de expropriere a imobilelor proprietate privată a SC A- INVEST SRL,situate la adresa Tudor Vladimirescu nr. 18, afectate de coridorul de expropriere aferent lucrării de utilitate publică de interes local, la obiectivul de investiţii „Construire Pod peste Bega – str. Jiul” după cum urmează: -C2 Bazin de înot cu cabine având suprafața construită de 307,00 mp, C6- Platforma betonată pentru plaje având suprafața construită de 502,00 mp, C8- Teren handbal cu tribune având suprafața construită de 1621,00 mp  identificate în baza CF 432972.

